ใช้ดีเอ็นเอวิจัยสายพันธุ์ โรคเรื้อนในสมัยกลาง
Credit : Dorthe Dangvard Pedersen,ทีมนักวิจัยนานาชาตินำโดยนักวิทยาศาสตร์ด้านประวัติศาสตร์มนุษย์ จากสถาบันมักซ์พลังค์ ในประเทศเยอรมนี เผยว่าโรคเรื้อนเป็นหนึ่งในโรคที่ได้รับการบันทึกและตีตราว่าเป็นโรคเก่าแก่ที่สุดในประวัติศาสตร์มนุษย์ โดยแพร่ระบาดในยุโรปจนถึงศตวรรษที่ 16 และยังคงระบาดในหลายประเทศ โดยทุกปีจะมีรายงานพบผู้ป่วยใหม่ๆกว่า 200,000 ราย,จากหลักฐานข้อมูลทางพันธุกรรมทั้งหมด หรือจีโนม (genomes) ของดีเอ็นเอ (DNA) โบราณ 10 ตัวอย่าง ซึ่งเป็นกลุ่มตัวอย่างที่ได้มาจากการตรวจสอบซากโครงกระดูกที่มีความผิดปกติและมีลักษณะของโรคเรื้อน 90 ชิ้นที่มาจากสหราชอาณาจักรช่วงคริสต์ศักราชที่ 400-1400 ทีมวิจัยนำมาจัดเรียงลำดับข้อมูลพันธุกรรมใหม่ ก่อนหน้านี้ต่างก็รู้กันว่าสาเหตุหลักของโรคเรื้อนมาจากแบคทีเรียชื่อไมโคแบคทีเรียม เลปรา (Mycobacterium leprae) และมีผลวิจัยก่อนหน้าเผยว่า แบคทีเรียชนิดนี้มีการกระจุกตัวจนกลายเป็นหลากหลายสายพันธุ์ แต่มีเพียง 2 สายพันธุ์เท่านั้น ที่ปรากฏตัวขึ้นในยุคกลางของยุโรป ช่วงคริสต์ศตวรรษที่ 5-15 ซึ่งจากการศึกษาครั้งใหม่ ทีมวิจัยยืนยันว่าในช่วงยุคกลางมีความหลากหลายของสายพันธุ์เชื้อโรคเรื้อนมากกว่าที่เคยคิดไว้,อย่างไรก็ตาม ก็มีข้อเสนอแนะว่าโรคเรื้อนอาจแพร่กระจายไปทั่วทั้งทวีปเอเชียและยุโรปในสมัยโบราณ หรือว่าอาจมีต้นกำเนิดมาจากตะวันตกของยูเรเซียก็เป็นได้.
ทีมนักวิจัยนานาชาตินำโดยนักวิทยาศาสตร์ด้านประวัติศาสตร์มนุษย์ จากสถาบันมักซ์พลังค์ ในประเทศเยอรมนี เผยว่าโรคเรื้อนเป็นหนึ่งในโรคที่ได้รับการบันทึกและตีตราว่าเป็นโรคเก่าแก่ที่สุด
ทีมนักวิจัย,นักวิทยาศาสตร์,เยอรมนี,โรคเรื้อน,ทันโลก,การศึกษา